Εθνικό Στάδιο Βασίλ Λέφσκι

Το Εθνικό Στάδιο Βασίλ Λέφσκι (Βουλγάρικα:Национален стадион „Васил Левски“), το οποίο έχει πάρει την ονομασία του από τον Βούλγαρο εθνικό ήρωα Βασίλ Λέφσκι, είναι ένα από τις μεγαλύτερες αθλητικές εγκαταστάσεις στην χώρα και ταυτόχρονα το δεύτερο μεγαλύτερο γήπεδο. Το γήπεδο έχει χωρητικότητα 43,230 θέσεων και βρίσκεται στο κέντρο της πόλης της Σόφια, στην περιοχή του παλαιότερου και πιο γνωστού πάρκου της πόλης, του Μπορισόβατα Γκράντινα.

Το γήπεδο διαθέτει αθλητικές εγκαταστάσεις για τζούντο, ρυθμική γυμναστική, μπάσκετ, μποξ, αερόμπικ, ξιφασκία και πινγκ-πονγκ, καθώς και έναν κλειστό χώρο φυσικής άσκησης, δύο χώρους συνεδρίων και τρία εστιατόρια.

Ιστορία 
Το Εθνικό Στάδιο Βασίλ Λέφσκι άνοιξε επίσημα το 1953 και ανακαινίστηκε το 1966 και το 2002. Στο συγκεκριμένο γήπεδο λαμβάνουν χώρα οι εντός έδρας αναμετρήσεις της Εθνικής Βουλγαρίας και οι τελικοί του Κυπέλλου Βουλγαρίας, καθώς και αθλητικές διοργανώσεις. Χρησιμοποιήθηκε ως επίσης ως έδρα της Λέφσκι Σόφιας για τους αγώνες της στο Τσάμπιονς Λιγκ για την σεζόν 2006-07.

Πριν από την κατεδάφισή τους από το Κομμουνιστικό καθεστώς στη διάρκεια της δεκαετίας του 1940, στην θέση του σημερινού Εθνικού Σταδίου βρίσκονταν δύο άλλα στάδια. Ένα εξ'αυτών ήταν η έδρα της Λέφσκι Σόφιας, η οποία είχε το όνομα Igrishte Levski (Κυριλλικά: Игрище "Левски", το οποίο κατασκευάστηκε το 1934), και το άλλο - το Γιουνάκ Στάντιον (χτισμένο το 1928). Το τελευταίο λειτουργούσε ως έδρα της εθνικής ομάδας της χώρας, έχοντας χωρητικότητα 15.000 θέσεων. Η Λέφσκι αποζημιώθηκε για την κατεδάφιση του γηπέδου της με ένα οικόπεδο στα προάστια της Σόφια, όπου και της επετράπη η κατασκευή της νέας της έδρας - το σημερινό Γκεόργκι Ασπαρούχοφ.

Ακόμη, φιλοξένησε το Ευρωμπάσκετ του 1957. Επιπλέον είχε προταθεί ως χώρος διεξαγωγής της τελετής έναρξης και λήξης της υποψηφιότητας της Σόφιας για τους Χειμερινούς Ολυμπιακούς Αγωνες του 2014. Τον Ιούλιο του 2011 ανακοινώθηκαν τα σχέδια κατασκευής, ενός ολοκαίνουργιου σταδίου που θα αποτελούσε και το "σπίτι" του αθλητισμού της Βουλγαρίας στα προάστια της Σόφιας με χωρητικότητα 40,000 θέσεων.

Χώρος συναυλιών 
Το στάδιο έχει φιλοξενήσει συναυλίες τόσο εγχώριων όσο και διεθνούς φήμης καλλιτεχνών. 

Η πλέον επιτυχημένη συναυλία στην Βουλγαρία και η οποία έλαβε χώρα στο Στάδιο Βασίλ Λέφσκι διεξήχθη από την Γιουγκοσλάβο superstar Λέπα Μπρένα το 1990 μπροστά σε 110.000 άτομα. Αυτό το ρεκόρ παραμένει πλησίαστο μέχρι σήμερα. Το πλέον εντυπωσιακό της συναυλίας ήταν η άφιξη του καλλιτέχνη στο στάδιο - μέσω ελικοπτέρου το οποίο τον άφησε πάνω στην σκηνή.

Το αμερικάνικο metal συγκρότημα Metallica πραγματοποίησε μια από τις καλύτερες συναυλίες στην Βουλγαρία στο στάδιο, στα πλαίσια της περιοδείας τους 2008 European Vacation Tour, με κοινό 50,000 ατόμων.

Η Αμερικανίδα superstar Madonna πραγματοποίησε μια άκρως επιτυχημένη συναυλία στο στάδιο ως μέρος του δεύτερου Ευρωπαϊκού γύρου της περιοδείας της Sticky & Sweet Tour στις 29 Αυγούστου του 2009. Εμφανίστηκε μπροστά σε κοινό 54,000 ατόμων, συναντώντας θερμή υποδοχή από τους πολυάριθμους fans της. Μετά την συναυλία, ο αγωνιστικός χώρος είχε υποστεί μεγάλες ζημιές, οι οποίες προκάλεσαν την αγανάκτηση των οπαδών, των διεθνών, και του προπονητικού επιτελείου της Εθνικής Βουλγαρίας.

Στις 14 Μαΐου 2010, το Αυστραλιανό rock συγκρότημα AC/DC έδωσε συναυλία στην πρωτεύουσα της Βουλγαρίας Σόφια, μπροστά σε κοινό περίπου 60,000 ατόμων στα πλαίσια της περιοδείας τους Black Ice World Tour.

Ένα φεστιβάλ, υπό την ονομασία Sofia Rocks, μέρος του Sonisphere_Festival έλαβε χώρα στο Εθνικό Στάδιο Βασίλ Λέφσκι. Το φεστιβάλ ήταν διάρκειας δύο ημερών, λαμβάνοντας χώρα στις 22 και 23 Ιουνίου με ζωντανές εμφανίσεις παγκοσμίου φήμης συγκροτημάτων όπως οι Rammstein, Metallica, Manowar και Alice in Chains μεταξύ άλλων.

Το Big Four, Metallica, Megadeth, Slayer, και Anthrax, πραγματοποίησαν ταυτόχρονη ζωντανή εμφάνιση στο Sonisphere Festival. Η συγκεκριμένη συναυλία μεταδόθηκε ζωντανά σε παγκόσμια κάλυψη.

Εικόνες

Παραπομπές

Εξωτερικοί σύνδεσμοι 

 Φωτογραφικό υλικό στο bgclubs.eu

Κτίρια και κατασκευές στη Σόφια
Στάδια ποδοσφαίρου στη Βουλγαρία
Εθνική Βουλγαρίας (ποδόσφαιρο)